aristoteles-et-corpus-aristotelicum.politica 2.1271b
πρὸς γὰρ μέρος ἀρετῆς ἡ πᾶσα σύνταξις τῶν νόμων ἐστί , τὴν πολεμικήν · αὕτη γὰρ χρησίμη πρὸς τὸ κρατεῖν . τοιγαροῦν ἐσῴζοντο μὲν πολεμοῦντες , ἀπώλλυντο δὲ ἄρξαντες διὰ τὸ μὴ ἐπίστασθαι σχολάζειν μηδὲ ἠσκηκέναι μηδεμίαν ἄσκησιν ἑτέραν κυριωτέραν τῆς πολεμικῆς . τούτου δὲ ἁμάρτημα οὐκ ἔλαττον · νομίζουσι μὲν γὰρ γίνεσθαι τἀγαθὰ τὰ περιμάχητα διʼ ἀρετῆς μᾶλλον ἢ κακίας , καὶ τοῦτο μὲν καλῶς , ὅτι μέντοι ταῦτα κρείττω τῆς ἀρετῆς ὑπολαμβάνουσιν , οὐ καλῶς . φαύλως δʼ ἔχει καὶ περὶ τὰ κοινὰ χρήματα τοῖς Σπαρτιάταις . οὔτε γὰρ ἐν τῷ κοινῷ τῆς πόλεως ἔστιν οὐδὲν πολέμους μεγάλους ἀναγκαζομένοις πολεμεῖν , εἰσφέρουσί τε κακῶς · διὰ γὰρ τὸ τῶν Σπαρτιατῶν εἶναι τὴν πλείστην γῆν οὐκ ἐξετάζουσιν ἀλλήλων τὰς εἰσφοράς . ἀποβέβηκέ τε τοὐναντίον τῷ νομοθέτῃ τοῦ συμφέροντος · τὴν μὲν γὰρ πόλιν πεποίηκεν ἀχρήματον , τοὺς δʼ ἰδιώτας φιλοχρημάτους . περὶ μὲν οὖν τῆς Λακεδαιμονίων πολιτείας ἐπὶ τοσοῦτον εἰρήσθω · ταῦτα γάρ ἐστιν ἃ μάλιστʼ ἄν τις ἐπιτιμήσειεν . ἡ δὲ Κρητικὴ πολιτεία πάρεγγυς μέν ἐστι ταύτης , ἔχει δὲ μικρὰ μὲν οὐ χεῖρον , τὸ δὲ πλεῖον ἧττον γλαφυρῶς . καὶ γὰρ ἔοικε καὶ λέγεταί γε τὰ πλεῖστα μεμιμῆσθαι τὴν Κρητικὴν πολιτείαν ἡ τῶν Λακώνων · τὰ δὲ πλεῖστα τῶν ἀρχαίων ἧττον διήρθρωται τῶν νεωτέρων . φασὶ γὰρ τὸν Λυκοῦργον , ὅτε τὴν ἐπιτροπείαν τὴν Χαριλάου τοῦ βασιλέως καταλιπὼν ἀπεδήμησεν , τότε τὸν πλεῖστον διατρῖψαι χρόνον περὶ Κρήτην διὰ τὴν συγγένειαν · ἄποικοι γὰρ οἱ Λύκτιοι τῶν Λακώνων ἦσαν , κατέλαβον δʼ οἱ πρὸς τὴν ἀποικίαν ἐλθόντες τὴν τάξιν τῶν νόμων ὑπάρχουσαν ἐν τοῖς τότε κατοικοῦσιν . διὸ καὶ νῦν οἱ περίοικοι τὸν αὐτὸν τρόπον χρῶνται αὐτοῖς , ὡς κατασκευάσαντος Μίνω πρώτου τὴν τάξιν τῶν νόμων . δοκεῖ δʼ ἡ νῆσος καὶ πρὸς τὴν ἀρχὴν τὴν Ἑλληνικὴν πεφυκέναι καὶ κεῖσθαι καλῶς · πάσῃ γὰρ ἐπίκειται τῇ θαλάττῃ , σχεδὸν τῶν Ἑλλήνων ἱδρυμένων περὶ τὴν θάλατταν πάντων · ἀπέχει γὰρ τῇ μὲν τῆς Πελοποννήσου μικρόν , τῇ δὲ τῆς Ἀσίας τοῦ περὶ Τριόπιον τόπου καὶ Ῥόδου . διὸ καὶ τὴν τῆς θαλάττης ἀρχὴν κατέσχεν ὁ Μίνως , καὶ τὰς νήσους τὰς μὲν ἐχειρώσατο τὰς δʼ ᾤκισεν , τέλος δὲ ἐπιθέμενος τῇ Σικελίᾳ τὸν βίον ἐτελεύτησεν ἐκεῖ περὶ Καμικόν . ἔχει δʼ ἀνάλογον ἡ Κρητικὴ τάξις πρὸς τὴν Λακωνικήν . γεωργοῦσί τε γὰρ τοῖς μὲν οἱ εἵλωτες τοῖς δὲ Κρησὶν οἱ περίοικοι ,
Lemmas: πρός γάρ μέρος ἀρετή ὁ πᾶς σύνταξις ὁ νόμος εἰμί , ὁ πολεμικός · οὗτος γάρ χρήσιμος πρός ὁ κρατέω . τοιγαροῦν σῴζω μέν πολεμέω , ἀπόλλυμι δέ ἄρχω διά ὁ μή ἐπίσταμαι σχολάζω μηδέ ἀσκέω μηδείς ἄσκησις ἕτερος κύριος ὁ πολεμικός . οὗτος δέ ἁμάρτημα οὐ ἐλαχύς · νομίζω μέν γάρ γίγνομαι ἀγαθός ὁ περιμάχητος διά ἀρετή μάλα ἤ κακία , καί οὗτος μέν καλός , ὅτι μέντοι οὗτος κρατύς ὁ ἀρετή ὑπολαμβάνω , οὐ καλός . φαῦλος δέ ἔχω καί περί ὁ κοινός χρῆμα ὁ Σπαρτιάτης . οὔτε γάρ ἐν ὁ κοινός ὁ πόλις εἰμί οὐδείς πόλεμος μέγας ἀναγκάζω πολεμέω , εἰσφέρω τε κακός · διά γάρ ὁ ὁ Σπαρτιάτης εἰμί ὁ πολύς γῆ οὐ ἐξετάζω ἀλλήλων ὁ εἰσφορά . ἀποβαίνω τε ἐναντίος ὁ νομοθέτης ὁ συμφέρω · ὁ μέν γάρ πόλις ποιέω ἀχρήματος , ὁ δέ ἰδιώτης φιλοχρήματος . περί μέν οὖν ὁ Λακεδαιμόνιος πολιτεία ἐπί τοσοῦτος λέγω · οὗτος γάρ εἰμί ὅς μάλα ἄν τις ἐπιτιμάω . ὁ δέ Κρητικός πολιτεία πάρεγγυς μέν εἰμί οὗτος , ἔχω δέ μικρός μέν οὐ κακός , ὁ δέ πολύς ἥσσων γλαφυρός . καί γάρ ἔοικα καί λέγω γε ὁ πολύς μιμέομαι ὁ Κρητικός πολιτεία ὁ ὁ Λάκων · ὁ δέ πολύς ὁ ἀρχαῖος ἥσσων διαρθρόω ὁ νέος . φημί γάρ ὁ Λυκοῦργος , ὅτε ὁ ἐπιτροπεία ὁ Χαρίλαος ὁ βασιλεύς καταλείπω ἀποδημέω , τότε ὁ πολύς διατρίβω χρόνος περί Κρήτη διά ὁ συγγένεια · ἄποικος γάρ ὁ Λύκτιος ὁ Λάκων εἰμί , καταλαμβάνω δέ ὁ πρός ὁ ἀποικία ἔρχομαι ὁ τάξις ὁ νόμος ὑπάρχω ἐν ὁ τότε κατοικέω . διό καί νῦν ὁ περίοικος ὁ αὐτός τρόπος χράω αὐτός , ὡς κατασκευάζω Μίνως πρότερος ὁ τάξις ὁ νόμος . δοκέω δέ ὁ νῆσος καί πρός ὁ ἀρχή ὁ Ἑλληνικός φύω καί κεῖμαι καλός · πᾶς γάρ ἐπίκειμαι ὁ θάλασσα , σχεδόν ὁ Ἕλλην ἱδρύω περί ὁ θάλασσα πᾶς · ἀπέχω γάρ ὁ μέν ὁ Πελοπόννησος μικρός , ὁ δέ ὁ Ἀσία ὁ περί Τριόπιον τόπος καί Ῥόδος . διό καί ὁ ὁ θάλασσα ἀρχή κατέχω ὁ Μίνως , καί ὁ νῆσος ὁ μέν χειρόω ὁ δέ οἰκίζω , τέλος δέ ἐπιτίθημι ὁ Σικελία ὁ βίος τελευτάω ἐκεῖ περί Καμικός . ἔχω δέ ἀνάλογος ὁ Κρητικός τάξις πρός ὁ Λακωνικός . γεωργέω τε γάρ ὁ μέν ὁ Εἵλως ὁ δέ Κρής ὁ περίοικος ,